OzLabs/hebrew-wiki-articles huggingface dataset:
מגילת ישעיהו

מגילת ישעיהו הגדולה
מגילת ישעיהו (1Qlsaa; נקראת גם "מגילת ישעיהו הגדולה" או "מגילת ישעיהו השלֵמה", להבדיל מהמגילה הקטנה יותר, שנתגלתה גם היא באותה מערה) היא אחת משבע מגילות מדבר יהודה שנתגלו בשנת 1947. מגילה זו היא מהארוכות במגילות שנמצאו: אורכה 734 ס"מ. זו המגילה היחידה שנשתמרה כמעט בשלמותה. המגילה מכילה את כל פרקי ספר ישעיהו. זמנה מתוארך לסביבות שנת 125 לפני הספירה. היא מכילה את כל 66 פרקי ספר ישעיהו המוכרים לנו מנוסח המסורה העברי.

==גילויה==

המגילה היא אחת משבע המגילות הראשונות שנתגלו במערה שלימים תכונה "מערה מס' 1", סמוך לחורבת קומראן, והיא השלמה מן השתיים. מגילות אלו הובאו לידי אליעזר סוקניק, שהספיק לרכוש שלוש מהן ובהן "מגילת ישעיהו הקטנה". מגילת ישעיהו הגדולה ושלוש מגילות אחרות הוברחו לארצות הברית על ידי המטרופוליט הסורי מר סמואל, ונקנו בהמשך בעסקה סיבובית בידי יגאל ידין והובאו לישראל.

שבע המגילות מוצגות עד היום בהיכל הספר, שנבנה במיוחד להצגתן. העתק שלם של מגילת ישעיהו מוצג במרכז ההיכל.

העתק המגילה במרכז היכל הספר

==זמנה==
כתיבת המגילה מתוארכת למאה הראשונה לפני הספירה, אך לדעת פרופ' יחזקאל קוטשר במגילה מתבטאת שיטת הכתיבה של מתבודדי מערות קומראן בשִלהי ימי בית המקדש השני. בדיקות שנערכו העלו כי נוסח המסורה קודם לזה שבמגילה וזאת על סמך אוצר המילים, הכתיב והלשון, המתאימים לסוף ימי בית שני.

== תהליך כתיבתה ==
מגילת ישעיהו נבחרה בשנת 2021 לעמוד במוקד בדיקה חלוצית בה נותח הטקסט של המגילה בטכניקה חדשנית של ניתוח כתב באמצעות למידת מכונה, ועל פי מסקנות הניתוח, מגילה זו נכתבה על ידי שני סופרים עיקריים, שסגנון כתיבתם דומה אולם מכיל הבדלים קטנים וחוזרים על עצמם שמוינו על ידי האלגוריתם.<ref></ref>

==לקריאה נוספת==
* יחזקאל קוטשר, הלשון והרקע הלשוני של מגילת ישעיהו השלמה ממגילות ים המלח, הוצאת מאגנס, ירושלים, תשי"ט

==קישורים חיצוניים==

* [http://dss.collections.imj.org.il/he/isaiah מגילות ים המלח – המיזם הדיגיטלי] – מוזיאון ישראל, ירושלים

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מגילות מדבר יהודה
קטגוריה:ספר ישעיהו
קטגוריה:עתיקות ארץ ישראל
קטגוריה:מוזיאון ישראל: ארכאולוגיה
Microsoft Forms

Microsoft Forms (בעברית: מיקרוסופט סקרים, שם קודם: אופיס סקרים) הוא אתר אינטרנט ליצירת סקרים שיתופיים, חלק מאופיס 365. באתר ניתן ליצור סקרים או שאלונים שיתופיים ולהפוך אותם לקובץ Excel. בשנת 2019 מיקרוסופט השיקה גרסת Pro לתוכנה ובה ניתן להפוך קובץ ל-Power BI.

==קישורים חיצוניים==
* 

2020 05
קטגוריה:מיקרוסופט אופיס
קטגוריה:שירותי מחשוב ענן
קטגוריה:שירותי אינטרנט מבית מיקרוסופט
קטגוריה:קצרמר מחשבים
VII

VII הוא אלבום הבכורה של הזמרת-יוצרת האמריקאית טייאנה טיילור. האלבום יצא לאור ב-4 בנובמבר 2014 על ידי חברות התקליטים GOOD Music ודאף ג'אם.

האלבום הגיע למקום ה-19 במצעד הבילבורד 200.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|22 ביוני 2020
|הזרמת מוזיקה • הורדה דיגיטלית
|GOOD • דאף ג'אם • דה איילנד דף ג'אם מיוזיק גרופ

|
|}

== קישורים חיצוניים ==

==הערות שוליים==

קטגוריה:אלבומי בכורה מ-2014
קטגוריה:אלבומי טייאנה טיילור
קטגוריה:אלבומים באנגלית
קטגוריה:אלבומים שהופקו על ידי הרמוני סמואלס
קטגוריה:אלבומי חברת דאף ג'אם
זנב של ספנס

זנב של ספנס (באנגלית: Tail of Spence), נקרא גם זיז בית השחי (באנגלית: Axillary process), הוא אזור התארכות של רקמת השד המשתרעת לתוך בית השחי.<ref name="pmid18373642"></ref> השד מונח על שרירי בית החזה וחיתולית החזה וזהו למעשה התארכות של הרביע אנטרולטרלי של השד,<ref></ref> מה שיוצר לשד צורה של טיפה. הוא עובר אל בית השחי דרך פתח בחיתולית העמוקה שנקרא "חור על-שם לאנגר" (foramen of Langer). ניתן למצוא באזור הזנב של ספנס רקמות שד ובלוטות לימפה. אזור זה נקרא על-שם המנתח הסקוטי ג'יימס ספנס.<ref name="isbn1-85070-021-4"></ref>

הזנב של ספנס הוא הקצה העליון של קו החלב.
בלוטות הלימפה - מספרים 3 ו-4 נמצאות באזור הזנב של ספנס.

== פתולוגיה ==
סרטן שמקורו באזור זה נחשב לנפרד מזה שמקורו ברביע האנטרולטרלי של השד ונחשב נדיר. סרטן באזור זה קרוי סרטן בזנב של ספנס (CATS).<ref></ref>

==קישורים חיצוניים==

== הערות שוליים ==

קטגוריה:גו
קטגוריה:שדיים
Siren Song

"Siren Song" הוא סינגל שהוקלט על ידי הזמרת-יוצרת האוקראינית מארוב. השיר יצא לאור ב-13 בפברואר 2019 על ידי חברת התקליטים וורנר מיוזיק גרופ רוסיה, כסינגל שלא מתוך אלבום.<ref></ref>

== רקע והפקה ==
במקור נבחרה מארוב לייצג את אוקראינה עם השיר באירוויזיון 2019. אולם, ב-27 בפברואר 2019, הודיעה רשות השידור האוקראינית UA:PBC על פרישתה מהתחרות בשל "פוליטיזציה" של תחרות הקדם אירוויזיון האוקראינית. מארוב נדרשה לבטל את סיבוב הופעותיה ברוסיה - אחרת לא תוכל לייצג את אוקראינה באירוויזיון. זאת בשל היחסים המתוחים בין המדינות. בהמשך, פרסמה הזמרת את התנצלותה על כך שלא תייצג את מדינתה באירוויזיון. היא הסבירה שפרט לביטול הופעותיה ברוסיה, נדרשה לשמש כ"דוברת" של מדיניות אוקראינה כלפי רוסיה, ושאם תסטה מהמסרים אותם תרצה הטלוויזיה האוקראינית להעביר לעולם, היא תיאלץ לספוג קנסות כבדים בהתאם לחוזה מול ה-UA:PBC. הטלוויזיה האוקראינית פנתה אל להקת Freedom Jazz ולהקת קזקה, אשר זכו במקום שני ושלישי בהתאמה, אך גם אלו סירבו לקבל את החוזה.

== וידאו קליפ ==
הווידאו קליפ הנלווה לשיר הועלה לערוץ היוטיוב של מארוב ב-8 בפברואר 2019, מספר ימים לפני צאתו כסינגל. ביום הראשון לצאתו, צבר הקליפ למעלה ממיליון צפיות.<ref></ref>

נכון למאי 2020, מונה הצפיות של הקליפ עומד על כ-37.5 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!רוסיה (NFPF)<ref></ref>
|פלטינה 3×
|150,000<small></small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|13 בפברואר 2019
|הזרמת מוזיקה • הורדה דיגיטלית
| rowspan="1" |וורנר מיוזיק גרופ רוסיה
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אירוויזיון 2019
קטגוריה:שירי דאנס-פופ
קטגוריה:שירים באנגלית
מסילה (מוסד חינוכי)

מסילה הוא מוסד נעול לנערות בסיכון בישראל, הממוקם במושב אורה שנמצא מערבית לעיר ירושלים.

המעון מיועד לנערות בנות 12 עד 18 ומכיל עד 45 נערות. הנערות מגיעות למקום לרוב על פי צו בית משפט. לרוב הנערות השוהות במקום על רקע של אלימות בתוך המשפחה או מחוצה לה. הנערות שוהות במקום לפרק זמן משתנה שיכול להיות בין שנה לבין הגעה לגיל 18. למעוניינות, מוצעות לעיתים דירות גג כהמשך מסגרת, בעלת מבנה פחות נוקשה.

המעון מופעל במבנה ישן שבעבר שימש כמנזר והוא מיועד לשימור.<ref name=":0"></ref> במעון נעשה שיפוץ ב-2019.

==היסטוריה==
בעברו שימש המוסד מעון סגור לעבריינים צעירים. הוא נפתח לאחר מלחמת העצמאות בשני מבנים ערביים במושבה היוונית.

ב-1954 הוחזקו נערים במוסד לתקופה ממוצעת של חודשיים ולא יותר מחצי שנה. כושר הקליטה של המוסד עמד על 28 נערים, כשבממוצע הוחזקו בו 22 והמוסד כלל 14 עובדים.
בסוף שנות החמישים המוסד היה מיועד ל-40 נערים, אך לעיתים קלט מעבר לקיבול אף 50 נערים. בתקופה זו היה המוסד מיועד לבני 9 עד 16. מדי פעם היו בורחים נערים מהמוסד ומבצעים גניבות בסביבה וחוזרים.

בתחילת שנות השישים הועבר לאורה לשטח ששימש את מנזר "מיס קרי". ב-24 בינואר 1961 חנכו שר הסעד יוסף בורג ומפקד מחוז ירושלים יואב פלג את המבנים החדשים במקום.

בספטמבר 1964 נעצרו נערים מהמוסד שגנבו אקדח מכספת המשרד של המוסד.

ב-1967 היו במעון 58 חוסים ונעשה לראשונה ניסיון לשילוב החוסים בבית ספר רגיל.

באפריל 1968 הוחלט להקצות חצי מיליון לירות ישראליות להרחבת המעון ולהגדלת הקיבול שלו מ-64 ל-96 נערים.

ביולי 1974 החל המוסד לשמש כמעון לאיבחון והסתכלות של נערות במצוקה בגילאי 14–16.

מאז שנות התשעים הופעל המעון על ידי עמותת ענב - עידוד נוער במצוקה, וב-2018 נעשה מכרז חדש להפעלת המקום.

== תכנים והתנהלות ==
המעון מספק מסגרת טיפולית שכוללת תכנים לימודיים, חינוכיים ומקצועיים יחד עם טיפול פרטני וקבוצתי.

על ההתנהלות הפנימית במקום מתעוררות לעיתים שאלות, והמוסד עולה לעיתים לתקשורת סביב הצתות מכוונות של המקום על ידי הנערות השוהות בו. יש שטענו שההצתות מעידות על קשיים של הנערות עם ההתנהלות במוסד, או כתגובה לחוסר יציבות בעקבות התחלופה הגבוהה של אנשי הצוות במקום.<ref><span>, שיחה מקומית, </span><span>2018-01-31</span></ref>

חוק הנוער (שפיטה, ענישה ודרכי טיפול) מתיר לעובדי מעונות להפעיל אמצעי ריסון סבירים כלפי קטינים במוסד. במוסד נעשה שימוש תכוף בחדר "פסק זמן" - חדר נעול המיועד למנוע מבני נוער פגיעה בגופם, באחרים או ברכוש.<ref name=":0" /> על דרכי השימוש בחדר הפסק זמן נמתחה ביקורת רבה.<ref></ref>

בדומה למעונות ממשלתיים אחרים, את הצוות הטיפולי-חינוכי מספקת חברת כוח אדם דנאל המתקשרת עם משרד הרווחה.

על דרכי הטיפול במוסד נמתחה ביקורת בתחקיר של ההסכת "הבית בקצה המסילה" של תאגיד השידור הישראלי.
== קישורים חיצוניים ==

* [https://www.gov.il/he/Departments/General/molsa-youth-sponsorship-frames-mesila מעון מסילה], באתר משרד הרווחה
* 
* 
== הערות שוליים ==

קטגוריה:ישראל: מוסדות לימוד
מסילה
קטגוריה:אורה (מושב)
ג'ונתן שטיינברג

ג'ונתן שטיינברג (באנגלית: Jonathan Steinberg; 8 במרץ 1934 – 4 במרץ 2021) היה פרופסור להיסטוריה של אירופה יהודי-אמריקאי ויו"ר המחלקה להיסטוריה באוניברסיטת פנסילבניה.

== קריירה ==
שטיינברג נולד לאדית ולרב מילטון שטיינברג, קיבל את התואר הראשון מאוניברסיטת הרווארד ואת הדוקטורט שלו מאוניברסיטת קיימברידג'. לאחר כהונה בת 33 שנה כמרצה בקיימברידג', כולל סגן-הנשיא ועמית בטריניטי הול, הוא לימד באוניברסיטת פנסילבניה בפילדלפיה.<ref name="FUS"></ref>

שטיינברג לימד את ההיסטוריה של אירופה המודרנית מאז 1789, עם התמחות באימפריה הגרמנית, האימפריה האוסטרית, גרמניה הנאצית, איטליה הפשיסטית והיסטוריה יהודית מודרנית.

בנוסף, לימד שטיינברג בסמינרי בוגרים במחשבות ושיטות היסטוריות, וקורסים של היסטוריה של הכלכלה מאדם סמית לקארל מרקס.

נפטר ב-4 במרץ 2021.

==הערות שוליים==

קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת פנסילבניה
קטגוריה:יהודים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1934
קטגוריה:אמריקאים שנפטרו ב-2021
צופיה (מוסד חינוכי)

צופיה הוא מעון נעול לנערות בסיכון בישראל שהוקם ב-1956 ונמצא ביבנה.<ref></ref> המעון שייך לחסות הנוער של משרד הרווחה ומופעל על ידי זכיין, עמותת ענב.<ref name=":0"></ref> למעון מגיעות נערות בגילי 12–18.<ref name=":1"></ref>

הנערות נשלחות למקום על פי צו בית משפט, או על ידי הפניה ממוסדות טיפוליים אחרים בקהילה, חובה אישור של שופט.<ref name=":1" />

== פעילות ==
משך השהות הרשמי בצופיה הוא שלושה חודשים.<ref name=":0" /> השהות בצופיה נועדה להתערבות ראשונית במצבי סיכון ומצוקה קיצוניים,<ref name=":0" /> אך גם כמוסד אבחוני-ממיין לנערות בעלות התנהגות שמוגדרת כבעייתית: לאחר השהות הקצרה של הנערה במקום, הצוות מפנה אותה להמשך טיפול במוסד שלפי אבחנתו מתאים לה.<ref>טנא, ד' (1987). צופיה: מעון נעול לטווח קצר – תיאוריה ומעשה. חברה ורווחה ח(1), עמ' 66–83.</ref> צופיה נחשב ל"תחנה האחרונה" בדרך למסילה, שנחשב למעון בעל התנהלות נוקשה יותר.

המעון מכיל עד 60 נערות, המתחלקות למרחבים מופרדים במתחם: שלושה מרחבי "מגן", שהוא מרחב סגור בעל כללים נוקשים; ושני מרחבי "קידום", שמהווה מקום פתוח יותר, בעל מערכת כללים פחות נוקשה וזכויות רבות יותר לנערות.<ref name=":1" /> כ־200 נערות שוהות במקום מדי שנה.

== היסטוריה ==
בשנת 2003 נשמעו טענות קשות נגד התנהלות המוסד, שכללו טענות על ענישה על כל סטייה מהכללים, כליאת הנערות לימים ארוכים בחדרן, כליאה לשעות ממושכות בחדר קטן שנראה כצינוק, העסקה תמידית בניקיון וקרצוף של המוסד ומניעת זכויות בסיסיות כשיחות טלפון וביקורי משפחה.<ref></ref><ref></ref> בעקבות פניית האגודה לזכויות האזרח בישראל הקים שר הרווחה זבולון אורלב ועדת בדיקה שבחנה את המצב במוסד והגישה ב-2004 את המלצותיה.

ב-2008 הוצגה בדו"ח רשמי של מבקר המדינה בעיית מחסור חמור בכוח אדם במקום, שפגע באיכות הטיפול בנערות; בנוסף, דווח כי חלק מהנערות אף לא נפגשו עם עובדת סוציאלית במשך כל שהותן במקום.<ref name=":1" />

== לקריאה נוספת ==

* דוד טנא, צופיה כמודל לטיפול מוסדי לטווח קצר, ירושלים תש"מ (1980)

== קישורים חיצוניים ==
* 
* 
* 
* 
* 
* 
* , 
* 
* דוד טנא, [https://www.molsa.gov.il/CommunityInfo/Magazine/Documents/8-1-1987-TENNE.pdf ""צופיה" מעון נעול לטווח קצר - תיאוריה ומעשה] באתר משרד העבודה, הרווחה והשירותים החברתיים

== הערות שוליים ==

קטגוריה:ישראל: מוסדות לימוד
צופיה
התנועה הלאומית הרויאליסטית

התנועה הלאומית הרויאליסטית (בצרפתית: Mouvement national royaliste, בראשי תיבות MNR; בהולנדית: Nationale Koninklijke Beweging, בראשי תיבות NKB) הייתה קבוצה שפעלה כחלק מתנועת הרזיסטאנס בעת הכיבוש הגרמני בבלגיה במהלך מלחמת העולם השנייה. התנועה פעלה בעיקר בבריסל ופלנדריה והשתייכה לצד הימני של המפה הפוליטית הבלגית.

== רקע ==
ה-MNR הוקמה בעת הכיבוש הגרמני בבלגיה זמן קצר אחרי כניעת המדינה במאי 1940 על ידי חברים לשעבר במפלגה הרקסיסטית. את התנועה הנהיגו אויגן מטרן דה וילמרס, תומך לשעבר לאון דגרל. ה-MNR תמכה בכינון משטר סמכותני-דיקטטורי בבלגיה תוך שמירה על המונרכיה בראשות לאופולד השלישי. ביולי 1941 הרשויות הגרמניות החלו לרדוף את התנועה שנאלצה לרדת למחתרת. לאחר עצירתו של מטרן דהה וילמרס במאי 1942 התנועה הפכה לאנטי-גרמנית במובהק והחלה בפעילות במסגרת הרזיסטאנס הבלגי. ה-MNR החלה להדפיס עיתונים ואספה מידע מודיעיני. חברי התנועה גם סייעו בהסתרת יהודים מפני הנאצים וסייעו לטייסי בעלות הברית שמטוסיהם הופלו.

בשיתוף פעולה עם Witte Brigade והארמייה החשאית ה-MNR השתתפה בשחרור נמל אנטוורפן זמן קצר לפני השחרור של בעלות הברית בספטמבר 1944. המבצע מנע מהגרמנים להרוס את מתקני הנמל ואפשר לבעלות הברית לקבל גישה לנמל המים העמוקים הראשון שאליו הגיעו.

== אבדות ==
הלוחית שהוצבה לזכר נופלי התנועה הלאומית הרויאליסטית
במהלך המלחמה הוצאו להורג 160 מחברי התנועה הרויאליסטית במחנות הנאצים. כ-100 נהרגו במהלך שחרור נמל אנטוורפן. אנדרטה לזכר חברי המחתרת שנהרגו במהלך שחרור בריסל מוצבת בסמוך למוזיאון המלכותי לאמנות יפה של בלגיה.

==קישורים חיצוניים==

== הערות שוליים ==

קטגוריה:בלגיה במלחמת העולם השנייה
קטגוריה:מחתרות במלחמת העולם השנייה
המפלגה האגררית של רוסיה

אולגה בשמצ'ניקובה - מנהיגת המפלגה בשנים 2012—2019.
המפלגה האגררית של רוסיה (ברוסית: Аграрная Партия России, בראשי תיבות: АПР) הייתה מפלגה פוליטית אגררית ברוסיה שהתקיימה משנת 1993 עד 2008 ולאחר מכן משנת 2012 ועד לפירוקה הסופי בשנת 2019. היא הוקמה בפברואר 1993 והייתה בין המפלגות הראשונות בפדרציה הרוסית ונועדה לקדם את זכויות החקלאים.
== היסטוריה ==
המפלגה האגררית של רוסיה הוקמה ב-26 בפברואר 1993 על ידי ראש הרפובליקה של אלטאי, מיכאיל לפשין ו-וסילי סטארודובצב, מושל טולה וחבר לשעבר בוועדת המדינה של ברית המועצות לענייני חירום. בשנות הנהגתם (1993–2004), כרתה המפלגה ברית עם המפלגה הקומוניסטית של הפדרציה הרוסית ועם גוש "המזרח—כל רוסיה". עד 2008 האידאולוגיה של המפלגה הייתה סוציאליזם אגררי וקולקטיביזם.

מייסדה מיכאיל לפשין הוביל את המפלגה עד 2004. בבחירות לדומה הממלכתית בדצמבר 1993 השיגה המפלגה האגררית 37 מושבים בדומא וזכתה 8% מהקולות. בין 1994 ל-1996 היה אחד מחברי מפלגתו, איוון ריבקין, ליושב ראש הדומה הממלכתית, יו"ר הפרלמנט הרוסי. בבחירות לדומה בדצמבר 1995, היא לא עברה את אחוז החסימה שעמד על 5% והשיגה רק 3.78% מהקולות. בבחירות לרשות המחוקקת שהתקיימו ב-7 בדצמבר 2003 זכתה המפלגה ב-%3.6 מהקולות וקיבלה שלושה מתוך 450 מושבים בפרלמנט.

חבר המפלגה האגררית ניקולאי חאריטונוב התמודד כמועמד לנשיאות מטעם המפלגה הקומוניסטית בבחירות לנשיאות רוסיה 2004 וזכה ב-13.7% מהקולות, כשהוא שני רק לולדימיר פוטין.

בשנות התשעים צירי המפלגה היו בדרך כלל בעלי ברית של המפלגה הקומוניסטית פרלמנט ודוגלים בתמיכה גדולה יותר של הממשלה במגזר החקלאי.

המפלגה זכתה ב-2.30% מהקולות בבחירות 2007, לא עברה את מחסום 7% שהוגדר כאחוז החסימה וכך לא היו לה מושבים בבית התחתון.

המפלגה האגררית תמכה במועמדותו של דמיטרי מדבדב בבחירות לנשיאות 2008. מאוחר יותר היא התמזגה עם רוסיה המאוחדת - מפלגת השלטון.<ref>[http://news.xinhuanet.com/english/2008-09/13/content_9959631.htm Russia's Agrarian Party to merge with United Russia]</ref>

=== התאוששות ===
שנת 2012 סימנה תקופה בולטת במיוחד למפלגה עם הקמתה מחדש ומינויאולגה בשמצ'ניקובה למנהיגת המפלגה ולמנכ"ל האיגוד החקלאי ב-18 במאי. זה הוביל את המפלגה לנקוט כיוון חדש, כשהעא מתרחקת מהאידאולוגיות של סוציאליזם אגררי וקולקטיביזם לעבר צנטריזם. המפלגה נטשה את הברית עם המפלגה הקומוניסטית של הפדרציה הרוסית והיא מאוחדת כיום עם החזית העממית והמפלגה האקולוגית הרוסית "הירוקים". <ref></ref>

על פי תוצאות הבחירות 2012, 2013 ו-2014, המפלגה לא הצליחה לנצח בבחירות לרשויות המקומיות ולא זכתה למושבים בפרלמנטים אזוריים ועירוניים.

ב-21 באוקטובר 2019 המפלגה פורקה בהחלטת בית המשפט העליון של רוסיה.<ref>[https://legalacts.ru/sud/reshenie-verkhovnogo-suda-rf-ot-21102019-n-akpi19-796/ Решение Верховного Суда РФ от 21.10.2019 N АКПИ19-796]</ref>

== קישורים חיצוניים ==

* [http://агро-партия.рф/ אתר רשמי]
* [http://www.akkor.ru/ האתר הרשמי של האיגוד החקלאי]
* [https://web.archive.org/web/20080305235631/http://www.agroparty.ru/ הארכיון של האתר הרשמי של המפלגה עד 2008]
==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפלגות סוציאליסטיות
קטגוריה:רוסיה: מפלגות היסטוריות
קטגוריה:חקלאות
קטגוריה:מפלגות שהוקמו ב-1993
Honey Boo

Honey Boo הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הלהקה CNCO.<ref name=":0"></ref><ref name=":1" /> השיר יצא לאור ב-3 באפריל 2020, על ידי חברת התקליטים סוני מיוזיק לטין, כסינגל שלא מתוך אלבום.<ref name=":0" /><ref name=":1" /> השיר קיבל מועמדות בטקס פרסי הווידאו קליפים של MTV, בקטגוריית "הכוריאוגרפיה הטובה ביותר".<ref name=":2" />

השיר הגיע למקום ה-62 במצעד השירים שבארגנטינה.<ref></ref>

== רקע וכתיבה ==
השיר נכתב על ידי נאטי נטשה, טיירון הרננדז, רפאל רודריגז, רפאל פינה, פטריק רומנטיק, אובימל מלדונאדו, דניאל רונדון, ריצ'רד קמאצ'ו, אריק בריאן קולון, זבדיאל דה ג'יזס, כריסטופר וולז וג'ואל פימנטל והופק על ידי רפאל רודריגז. השיר הוא שיר בסגנון הפופ הלטיני, המשלב בתוכו את סגנון הרגאטון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של CNCO ב-3 באפריל 2020, בשידור חי.<ref name=":1"></ref> הקליפ צבר למעלה מ-70 מיליון צפיות.<ref name=":1" />

== פרסים ומועמדויות ==
השיר קיבל מועמדות בטקס פרסי הווידאו קליפים של MTV, בקטגוריית "הכוריאוגרפיה הטובה ביותר".<ref name=":2"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|3 באפריל 2020
|הזרמת מוזיקה • הורדה דיגיטלית
|סוני לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי CNCO
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קו החלב

קווי חלב טבעיים בגוף האדם
קו החלב או רכס השדיים (באנגלית: Mammary ridge או Mammary crest) הוא רקמת נבט<ref name="ColorAtlas"></ref> ספציפית להתפחות של בלוטות החלב. הוא עובר מקו בית השחי באזור הזנב של ספנס ועד המפשעה.<ref name=":0"></ref>

== התפתחות ==
קו החלב הוא ראשיתי לבלוטת החלב בשד בבני אדם, וקשור לבלוטת החלב ולהתפתחות השד.

במהלך השבוע השישי של התפתחות העובר האנושי מתפתחים צינוריות חלב מהאקטודרם בקו החלב אשר פולש לאפידרמיס בשבוע השביעי ויוצר את הרכס הממרי של השד.<ref name=":0" />

אצל יונקים רבים אחרים בלוטות החלב מופיעות תחילה כרכסים מוגדלים לאורך קווי החלב, אשר נפרדים אז לניצנים בודדים הממוקמים באזורים לרוחב קו הגחון האמצעי. מיקומם של ניצנים אלה משתנה בהתאם למינים השונים: הם ממוקמים באזור בית החזה בפרימטים, באזור מפשעתי אצל פרסתנים, ולכל אורך הגו אצל מכרסמים וחזירים.<ref name="Robinson"></ref>

קו החלב בדרך כלל מפסיק לגדול בשבוע השמיני ואורכו נסוג מחדש החל מלמטה למעלה,<ref name="ColorAtlas" /> כך שמה שנשאר הוא עיגול אקטודרמי היכן שמתפתח בית השחי. עם סיום התקצרות קו החלב, המבנה נותר בולט באזורים שבהם נוצרות בסופו של דבר בלוטות החלב.

== קווי חלב בבני אדם ==
אצל בני אדם, קווי חלב נוצרים כעיבויים של האפידרמיס, לאורך הגו הקדמי של שני המינים. קווי החלב מופיעים בשבוע השביעי להתפתחות העוברית לפני ההתמיינות המינית, מה שמסביר מדוע גם לגברים יש פטמות. לאחר התפתחות ראשונית של קווי החלב הם עוברים הפחתה.

== תופעות קשורות ==
=== פטמה יתרה ===
לרוב בני האדם יש שתי פטמות, אך במקרים מסוימים יתפתחו יותר משתיים, בתופעה שנקראת פטמה יתרה. פטמות נוספות אלו בדרך כלל גדלות לאורך קו החלב.

=== רקמת שד אקטופית ===
רקמת שד אקטופית (EBT) היא תופעה בה גדלה רקמת שד מחוץ לחזה. תופעה זו נראית בדרך כלל עקב הישארות של שרידים עובריים לאורך קו החלב, החל מבית השחי ועד הפות. לרוב, מקרים של רקמת שד אקטופית לא מתגלים, אלא אם מתחילים להוות בעיה, כמו למשל נפיחות והפרשת חלב לאחר לידה או כאשר הם מתפתחים במקרים מסוימים לגידולים סרטניים.

== ראו גם ==
* פטמה
* הנקה

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גו
קטגוריה:שדיים
קטגוריה:חלב
ארווינגרנה

ארווינגרנה (בשוודית: Arvingarna; בתרגום חופשי: "היורשים" או "בעלי הירושה") היא להקת בנים שוודית.

==היסטוריה==
הלהקה הוקמה בגטבורג ב-1989.

ב-1991 יצא הסינגל הראשון שלהם, שהיווה גרסת כיסוי לשיר "Have You Ever Seen the Rain?" של קרידנס קלירווטר רבייבל.

ב-1992 יצא אלבומם הראשון "Coola killar".

נכון לשנת 2019 הוציאה הלהקה 15 אלבומים.

הם ייצגו את שוודיה באירוויזיון 1993 עם שיר האהבה "אלואיז" והגיעו למקום השביעי.

ב-1995 הם השתתפו בשנית במלודיפסטיבלן, במטרה לייצג את שוודיה באירוויזיון, אך שירם לא הגיע לחמשת המקומות הראשונים.

ב-1999 הגיעו למקום השלישי במלודיפסטיבלן עם שיר שכתבה לנה פיליפסון.

במלודיפסטיבלן של 2002 לא עברו את שלב חצי הגמר.

במלודיפסטיבלן של שנת 2019 הגיעו למקום השביעי בגמר.

סגנונם המוזיקלי הוא הסגנון השוודי "Dansband" המשלב מספר סוגי מוזיקה שונים כמו פופ ורוק.

== קישורים חיצוניים ==

* 

קטגוריה:להקות שוודיות
קטגוריה:להקות בנים
קטגוריה:משתתפי אירוויזיון 1993
קטגוריה:נציגי שוודיה באירוויזיון
קטגוריה:משתתפי מלודיפסטיבלן 1993
קטגוריה:משתתפי מלודיפסטיבלן 1995
קטגוריה:משתתפי מלודיפסטיבלן 1999
קטגוריה:משתתפי מלודיפסטיבלן 2002
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2021
קטגוריה:להקות שהוקמו בשנת 1989
נשות רוסיה

נשות רוסיה (ברוסית: Женщины России) הייתה מפלגה וגוש פוליטי ברוסיה, שהתמודדה במספר מערכות בחירות לבית התחתון של הפרלמנט.<ref>[http://www.panorama.ru/works/vybory/party/zhr1.html Women of Russia-1] Panorama</ref>
== היסטוריה ==
המפלגה הוקמה בסתיו 1993 על ידי מיזוג של שלוש תנועות נשים, איחוד נשות רוסיה (הכוח הדומיננטי), <ref>Carol Nechmias [https://www.gwu.edu/~ieresgwu/assets/docs/demokratizatsiya%20archive/08-2_Nechemias.PDF Politics in Post-Soviet Russia: Where Are the Women?] pp206–207</ref> איגוד יזמות הנשים ברוסיה ואיגוד נשות חיל הים. איחוד נשות רוסיה בחן את המניפסטים של 30 מפלגות לקראת הבחירות לפרלמנט בדצמבר 1993 ולא היה מרוצה מחוסר תשומת הלב לנושאי נשים. לאחר שנציגות האיחוד כתבו למפלגות וקיבלו שלוש תגובות שטחיות ועלו חששות שרשימות המפלגות מכילות מעט מאוד נשים, לכן התקבלה ההחלטה להקים את המפלגה.

בבחירות המפלגה קיבלה באופן מפתיע 8.1% מהקולות של הייצוג היחסי והיא הייתה המפלגה הרביעית בגודלה וזכתה ב-23 מתוך 450 המושבים בדומה.<ref>Nohlen & Stöver, p1656</ref>

בבחירות 1995 המפלגה הייתה צפויה לעבור את אחוז החסימה של 5%,<ref>Nechmias, p208</ref> אך קיבלה 4.6% מהקולות, שלא הספיק לה לקבל מושבים. בשנת 1996 המפלגה התפצלה כאשר יקטרינה לאחובה עזבה את המפלגה כדי להקים את התנועה הכלכלית-חברתית של רוסיה לנשים, ששמה התקצר לעיתים קרובות בכוונה ל"נשים רוסיה"מכדי לנסות לפתות תומכים.<ref name="N1">Nechmias, p210–211</ref>

באפריל 1999 הוכרז כי המפלגה לא תתמודד בבחירות בדצמבר 1999, אלא תהפוך לחלק ממפלגת "מולדת - רוסיה כולה", שאליה הצטרף גם לאחובה. עם זאת, המפלגה נפרדה מהגוש בספטמבר במחאה על היעדר נשים ברשימת המפלגה<ref name="N1">Nechmias, p210–211</ref> ואכן התמודדה בבחירות באופן עצמאי. עם זאת, נתח ההצבעה שלה ירד שוב ל-2% והיא איבדה את הייצוג בפרלמנט ולא שבה להתמודד בבחירות שנערכו לאחר מכן.

המפלגה לשעבר היא היום איחוד הנשים של רוסיה ([https://wuor.ru/ wuor.ru]) שנוסד בשנת 2018. לאחר 2012 הוקמה תנועה בשם למען נשות רוסיה ([https://npzhr.ru/ npzhr.ru]) אך זו פורקה בשנת 2019.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רוסיה: מפלגות היסטוריות
קטגוריה:מפלגות פמיניסטיות
קטגוריה:נשים ברוסיה
קטגוריה:מפלגות שהוקמו ב-1993
הבחירות הפרלמנטריות ברוסיה 1990

הבחירות הפרלמנטריות ברוסיה 1990, רשמית הבחירות לצירי העם של רוסיה הסובייטית (Выборы народных депутатов РСФСР) היו בחירות לגוף הנבחר הגבוה ביותר ברוסיה - קונגרס צירי העם, שכיהן כפרלמנט והגוף המחוקק העיקרי עד 1993 ונקרא בשם הסובייט העליון של רוסיה.

== היסטוריה ==
הבחירות נערכו ב-4 במרץ 1990 כאשר 1,068 צירים נבחרו לקונגרס צירי העם של רוסיה לתקופת כהונה של 5 שנים, 86% מהחברים היו חברי המפלגה הקומוניסטית, השאר היו א-מפלגתיים בעיקר, דמוקרטים ונציגים מהקומסומול. חלק מהמועמדים זכו לתמיכת גושי בחירות. למרות האיסור הרשמי על הקמת מפלגות אחרות<ref>[https://ru.wikisource.org/wiki/Конституция%20РСФСР%201978%20года%20(в%20редакции%2027%20октября%201989%20года)#Глава_1._Политическая_система Статья 6 Конституции РСФСР 1978 года (в редакциях 12.04.1978 - 31.05.1990)]</ref>, הוקמו תנועות כמו רוסיה הדמוקרטית, שאיחדה ארגוני אופוזיציה רבים, השתתפה בבחירות וזכתה ב-148 מושבים. ממחוזות מוסקבה נבחרו 56 דמוקרטים, 4 פטריוטים, 4 עצמאים. במקביל התקיימו בחירות למועצות המקומיות. הקונגרס הנבחר החל לעבוד ב-16 במאי 1990 עם בחירת ילצין ליו"ר המועצה העליונה, שקידם בהמשך את אימוץ הכרזת הריבונות הממלכתית.

לאחר מכן עזבו רבים מחברי המפלגה הקומוניסטית שהשתתפו בבחירות את המפלגה הקומוניסטית. פעילות המפלגה הופסקה באוגוסט 1991, לאחר התבוסה של ועדת החירום הממלכתית, ונאסרה בנובמבר של אותה שנה. שנה בדיוק לאחר מכן, בית המשפט לחוקה הסיר את האיסור על פעילות המפלגה הקומוניסטית והוקמה לה מפלגה יורשת: המפלגה הקומוניסטית של הפדרציה הרוסית.
המפלגה הקומוניסטית (920) <font color="#C0C0C0">██</font> - עצמאים (148)]]
לאחר פיזור קונגרס צירי העם והמועצה העליונה של רוסיה בשנת 1993, נערכו הבחירות הבאות בפרלמנט החדש - האספה הפדרלית.

== תוצאות ==
{| class="wikitable"
! colspan="2" align="rihht" style="background-color:#E9E9E9" | מפלגות וקואליציות
! align="right" style="background-color:#E9E9E9" | %
! align="right" style="background-color:#E9E9E9" | מושבים
|-
| colspan="2" align="right" | המפלגה הקומוניסטית
| align="right" | 86%
| align="right" | 920
|-
| colspan="2" align="right" | רוסיה הדמוקרטית
| align="right" | 14%
| align="right" | 148
|-
| colspan="2" align="right" style="background-color:#E9E9E9" | סך הכל (שיעור ההצבעה: 77%)<ref></ref>
! align="right" style="background-color:#E9E9E9" | 100%
! align="right" style="background-color:#E9E9E9" | 1,068
|}
== ראו גם ==
* הבחירות הפרלמנטריות ברוסיה 1993

==הערות שוליים==

קטגוריה:בחירות פרלמנטריות ברוסיה
קטגוריה:1990 בברית המועצות
קטגוריה:1990 בפוליטיקה
ג'וזפין ג'ונסון

ג'וזפין ווינסלו ג'ונסון (באנגלית: Josephine Johnson; 20 ביוני 1910 - 27 בפברואר 1990)<ref></ref><ref name=":0"></ref> הייתה סופרת, משוררת ופעילת זכויות אדם אמריקאית.

== ביוגרפיה ==
ג'ונסון נולדה ב־20 ביוני 1910 בעיר קירקווד, שבמדינת מיזורי. היא כתבה את הרומן הראשון שלה, "עכשיו בנובמבר", כשחיה בעליית הגג של אמה בפרוור וובסטר גרובס, מיזורי.

נשארה בחווה בוובסטר גרובס וסיימה את הספר "Winter Orchard" בשנת 1935. היא פרסמה ארבעה ספרים נוספים לפני שהתחתנה עם גרנט ג. קאנון בשנת 1942. הזוג עבר להתגורר במדינת איווה, שם לימדה באוניברסיטת איווה במשך שלוש השנים הבאות. הם עברו למחוז המילטון, אוהיו בשנת 1947, שם פרסמה את ספרה "ווילדווד". לג'ונסון נולדו שלושה ילדים: טרנס, אן וקרול. המשפחה עברה לסינסינטי, אך בסופו של דבר קנו שטח במחוז קלרמונט, אוהיו.

בשנת 1955 העניקה לה אוניברסיטת וושינגטון תואר דוקטור לשם כבוד ב"סיפורת אנושית"<ref></ref>. פרסמה ארבעה ספרים נוספים לפני מותה. ב־27 בפברואר 1990 נפטרה ג'ונסון מדלקת ריאות בעיר בטביה, אוהיו, בגיל 79<ref name=":0" />.

== פרסים ==
זכתה בפרס פוליצר בשנת 1935 בגיל 24 על הרומן הראשון שלה, "Now in November"<ref></ref>. עד היום היא האדם הצעיר ביותר שזכה בפרס זה. זמן קצר לאחר מכן פרסמה את האוגדן "Winter Orchard", אוסף סיפורים קצרים שהופיעו בעבר במגזין "The Atlantic". מבין הסיפורים הללו, הסיפור "Deep" זכה בפרס או. הנרי בשנת 1934<ref></ref>, והסיפור "John the Six" זכה באותו הפרס בשנה השלישית לפרסומו. ג'ונסון המשיכה לכתוב סיפורים קצרים וזכתה בשלושה פרסי או. הנרי נוספים: עבור "אלכסנדר לפארק" (1942), "יונת הזכוכית" (1943) ו"טיסת לילה" (1944).

== כתביה ==
* "Now in November"
* "Winter Orchard and Other Stories"
* "Jordanstown"
* "Year's End"
* "Paulina Pot"
* "Wildwood"
* "The Dark Traveler"
* "The Sorcerer's Son and Other Stories"
* "The Inland Island"
* "Seven Houses: A Memoir of Time and Places"
* "The Circle of Seasons"

== הערות שוליים ==

קטגוריה:סופרות אמריקאיות
קטגוריה:סופרים אמריקאים
קטגוריה:משוררות אמריקאיות
קטגוריה:משוררים אמריקאים
קטגוריה:זוכי פרס או. הנרי
קטגוריה:זוכות פרס פוליצר: סיפורת
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
קטגוריה:אמריקאיות שנפטרו ב-1990
סיטרואן אי-מיארי

סיטרואן אי-מיארי (בצרפתית : Citroën E-Méhari) הוא מכונית חשמלית בתצורה SUV (ראשי תיבות של Sport utility vehicle) קומפקטי קבריולה, מתוצרת יצרנית הרכב הצרפתית סיטרואן, חברת בת של קבוצת PSA אשר מיוצרת משנת 2016 בצרפת

דגם ה-"סיטרואן אי-מיארי" נבנה בשיתוף חברת התובלה הצרפתית Bolloré , תאגיד נייר אנרגיה - מטעים - לוגיסטיקה המעסיק 28,000 עובדים.

=="סיטרואן אי-מיארי"==

* 2 דלתות
* 4 נוסעים
* מנוע קדמי
* סוג הנעה : הנעה קדמית
* סוללה חשמלית מסוג "Lithium polymer battery" בהספק 30 קילוואט-שעה
* זמן טעינה : 13 שעות (טעינה ביתית 10 אמפר, 8 שעות (טעינה 8 אמפר)
* טווח נסיעה : 200 ק"מ (נסיעה עירונית), 100 ק"מ (נסיעה בינעירונית)
* צמיגים : 185/65 R15
* בלמים : דיסק
* נפח תא מטען אחורי - 201 ליטר
* מרווח קרקע (Ground Clearance) - 15 ס"מ
* תאוצה בין 0–50 קמ"ש היא 6.4 שניות
* מחיר היחידה - החל מ־25,000 אירו ללא חכירה של הסוללות (שנת 2016, צרפת)
* בשנת 2018 הוצג דגם "סיטרואן אי-מיארי" נוסף עם גג קשיח שניתן להסירו. מחיר הדגם הוזל. מחירו של דגם "סיטרואן אי-מיארי" עם גג רך עמד על 19,500 אירו, ועם גג-קשיח שניתן להסירו על 31,800 אירו. שני המחירים הללו כוללים בונוס אקולוגי של 6000 אירו.

== תמונות ==
<gallery mode="packed" heights="100">
קובץ:2016-03-01 Geneva Motor Show 1084.JPG | "סיטרואן אי-מיארי"
קובץ:Citroën E-Méhari.jpg | "סיטרואן אי-מיארי"
קובץ:Citroen E-Mehari SAO 2016 9467.jpg | "סיטרואן אי-מיארי"
קובץ:Citroen E-Mehari SAO 2016 9478.jpg | "סיטרואן אי-מיארי" - מבט לתא הנהג
קובץ:2016-03-01 Geneva Motor Show 1081.JPG | "סיטרואן אי-מיארי"
קובץ:Rétromobile 2016 - Citroën e-Méhari - 2016 - 004.jpg | "סיטרואן אי-מיארי"
קובץ:Rétromobile 2016 - Citroën e-Méhari - 2016 - 001.jpg | "סיטרואן אי-מיארי"
קובץ:Rétromobile 2016 - Citroën e-Méhari - 2016 - 002.jpg | "סיטרואן אי-מיארי"
קובץ:Citroen E-Mehari SAO 2016 9472.jpg | "סיטרואן אי-מיארי"
קובץ:Citroen E-Mehari SAO 2016 9475.jpg | "סיטרואן אי-מיארי"
קובץ:Citroen E-Mehari Courreges, IAA 2017, Frankfurt (1Y7A3197).jpg | "סיטרואן אי-מיארי", שנת 2017
</gallery>

==ראו גם==
* סיטרואן

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2016
קטגוריה:מכוניות חשמליות
קטגוריה:SUV
קטגוריה:מכוניות קבריולה
אי-מיארי
קטגוריה:מכוניות צרפתיות
מפלגת הגמלאים הרוסית

לוגו המפלגה בשנים 2001-2012.
מפלגת הגמלאים הרוסית לצדק חברתי<ref></ref> (ידועה בשמה המקוצר מפלגת הגמלאים<ref></ref>) היא מפלגה פוליטית רוסית שמרנית, שהוקמה לראשונה בשנת 1997.
== היסטוריה ==

המפלגה נוצרה במקור ב-29 בנובמבר 1997 ונשאה שמות כמו "מפלגת הגמלאים" ו"מפלגת הגמלאים הרוסית". בהמשך, המפלגה התפרקה באופן זמני, אך בשנים 2007–2012 היא אורגנה מחדש לארגון ציבורי של גמלאי רוסיה. ב-5 באפריל 2012 הוקמה מחדש בשם "מפלגת הגמלאים הרוסית לצדק חברתי", בראשותו של איגור זוטוב, חבר הדומה הממלכתית משנת 2011 במסגרת הדומה השישית. ב-11 במרץ 2017 המפלגה שינתה את שמה שוב<ref name="tass-03-2017"></ref>.

מאז 26 בדצמבר 2015, יו"ר המפלגה היה סגן האספה המחוקקת של מחוז סברדלובסק, יבגני ארטיוך. ב-29 ביולי 2016 הודח ארטיוך מתפקיד היו"ר. באותו יום נשללה מועמדותו לבחירות בדומה.

מאז 2012 יו"ר המועצה המרכזית של המפלגה הוא ולדימיר יורייביץ' בוראקוב.<ref></ref>

==תוצאות אלקטוראליות==
===הבחירות הפרלמנטריות===
{| class=wikitable
|-
| colspan=7|<center>הדומה הממלכתית של הפדרציה הרוסית</center>
|-
! שנת בחירות
! קולות
! אחוזים
! מושבים
! +/–
! מנהיג
|-
! 1999
| 1,298,971 (#9)
| 1.95
| 
| <center>1</center>
| rowspan="2"|<center> סרגיי אטרושנקו </center>
|-
! 2003
| 1,874,973 (#8)
| 1.73
| 
| <center></center>
|-
!2007
|rowspan=2 colspan=5|<center>מוזגה אל תוך רוסיה הוגנת ולא הייתה מפלגה עצמאית</center>
|-
!2011
|-
! 2016
| 910,848 (#7)
| 1.76
| 
| <center> </center>
| rowspan="2"|<center> ולדימיר בוראקוב </center>
|-
!2021
|
|
| 
|
|-
|}

===הבחירות הנשיאותיות===
{| class=wikitable
|-
! rowspan=2|שנת בחירות
! rowspan=2|מועמד
! colspan=2|סיבוב ראשון
! colspan=2|סיבוב שני
|-
! קולות
! אחוזים
! קולות
! אחוזים
|-
! 2018
| לא היה מועמד, תמכה בולדימיר פוטין
|
|
|
|
|}

== שמות המפלגה ==
* "מפלגת הגמלאים" (1997–2001)
* "מפלגת הגמלאים הרוסית" (2001–2006)
* "הארגון הציבורי גמלאי רוסיה" (2007–2012)
* "מפלגת הגמלאים הרוסית לצדק" (2012–2017)
* "מפלגת הגמלאים הרוסית לצדק חברתי" (מאז 2017)

== יו"ר המפלגה ==
* סרגיי אטרושנקו (1997–2004)
* ולרי גרטונג (2005)
* יבגני ארטיוך (2015–2016)
* איגור זוטוב (2005—2015)
* ולדימיר בוראקוב (2016–)

== קישורים חיצוניים ==

* 

== הערות שוליים ==

קטגוריה:רוסיה: מפלגות
קטגוריה:רוסיה: מפלגות שמרניות
קטגוריה:מפלגות גמלאים
קטגוריה:מפלגות שהוקמו ב-1997
קטגוריה:מפלגות שהוקמו ב-2012
Nattividad

Nattividad הוא אלבום האולפן השני של זמרת הרגאטון הדומיניקנית נאטי נטשה.<ref name=":0"></ref> האלבום יצא לאור ב-24 בספטמבר 2021, על ידי חברת התקליטים פינה רקורדס.<ref name=":0" /> האלבום במקור, היה צריך להיקרא בשם Naughty Nat, אך בספטמבר 2021 הוכרז כי שמו יהיה Nattividad; הלחם של Natti ו-Vidad.<ref name=":0" />

== רקע ==
לאחר שהוציאה את אלבום הבכורה המצליח שלה IlumiNATTI, בשנת 2019, הוכרז כי את אלבום האולפן השני שלה היא תוציא בשנת 2020.<ref name=":0" /> ביוני 2019, יצא הסינגל האחרון "Deja Tus Besos", מתוך אלבום הבכורה שלה,<ref></ref><ref></ref> ולאחר מכן התחילה נטשה להשתתף בסינגלים שיועדו להיכלל באלבומים, כמו "Runaway",<ref></ref> ו-"Instagram".<ref></ref> שני השירים לא נכללו באלבום הזה ובשנת 2020 הוציאה את השיר "Viene y Va", שלא נכלל בו גם כן.<ref></ref> בפברואר 2020, יצא השיר "Despacio", שהיה צריך להיכלל באלבום; דבר שלא קרה לבסוף.<ref name=":1"></ref>

באותו החודש, יצא הסינגל "Me Estás Matando", שמדבר על אלימות נגד נשים וזכה להצלחה בעיקר בספוטיפיי וביוטיוב.<ref></ref><ref></ref> באפריל, הוציאה ביחד עם להקת הבנים הלטינית CNCO את השיר "Honey Boo", שזכה להצלחה מתונה בארגנטינה,<ref></ref> אך במצעדי הבילבורד זכה להצלחה נאה.<ref></ref> השיר לא צפוי להיכלל באלבום.<ref name=":0" /> כל השירים שצוינו לעיל, לא נכללו בגרסה הסופית של האלבום, פרט לרמיקס של "Qué Mal Te Fue" שנכלל ב-Nattividad.<ref></ref> בספטמבר 2021, היה זמין האלבום לרכישה מוקדמת באפל מיוזיק.<ref></ref>

הסינגל החמישי "Philliecito" יצא לאור ב-21 ביולי 2021 ובו השתתפו ניו גרסיה ובריי.<ref></ref> הסינגל השישי, "Noches en Miami", שיצא לאור ב-5 באוגוסט 2021,<ref></ref> זכה להצלחה נאה ברחבי העולם כאשר הגיע למקום השישי במצעד שירי הפופ הלטיניים.<ref></ref> ביום יציאתו של האלבום, הוציאה נטשה את "Imposible Amor" ביחד עם מאלומה, כסינגל שביעי.<ref></ref>

באוקטובר ונובמבר יצאו שני הסינגלים "No Quiero Saber" ו-"Fue Tu Culpa", בהתאמה.<ref></ref><ref></ref> סינגל עשירי ואחרון, "Arrebatá", יצא לאור בדצמבר 2021.<ref></ref>

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב <small>(לטיני)</small>
|30,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 בספטמבר 2021
|הזרמת מוזיקה • הורדה דיגיטלית
|פינה
|style="text-align:center;"|<ref name=":0" />
|}

==קישורים חיצוניים==

==הערות שוליים==

קטגוריה:אלבומי 2021
קטגוריה:אלבומי נאטי נטשה
קטגוריה:אלבומים בספרדית
יעקב גולדפרב

יעקב גולדפרב (נולד ב-13 באוקטובר 1938) הוא שחקן כדורעף וכדורגלן בעבר ומאמן כדורגל וכדורעף ישראלי ששיחק בעמדת השוער.

==קריירה==
גולדפרב נולד ברמת גן ובגיל 12 עבר עם הוריו לקיבוץ גינוסר, שם שיחק כדורסל וכדורעף בהפועל גינוסר ובנבחרת ישראל בכדורעף. בגיל 22 עזב את המשק ועבר לעיר טבריה, שם הצטרף לאימוני הפועל טבריה בכדורגל וכבר באימון הראשון שבר את כתפו ונעדר חמישה חודשים. כשחזר לאימונים שיחק את משחק הבכורה שלו מול הכח תל אביב במסגרת גביע המדינה. גולדפרב העפיל עם הפועל טבריה כל הדרך מליגה ב' ועד להעפלה לליגה הלאומית בסיום עונת 1960–1961. גולדפרב התגורר ברמת גן על מנת שיוכל להגיע ללימודי הדרכת ספורט במכון וינגייט ופעמיים בשבוע נסע לטבריה לאימונים. 
בעונת 1963–1964 נבחר גולדפרב לנבחרת העונה. בליגה הלאומית שיחק גולדפרב עם הפועל טבריה 4 עונות ולאחר ירידתה, שיחק עונה אחת בליגה א'. ובעונה הכפולה 1966–1968 עמד בשערה של שמשון תל אביב ברוטציה עם יעקב חודורוב. בגיל 30 פרש ממשחק.

יכולתו הטובה של גולדפרב לא נעלמה מעיניו של המאמן הלאומי גיולה מנדי והוא זימן אותו לנבחרת ישראל בכדורגל בשנת 1962, במדיה ערך 3 שלוש הופעות.

==קריירת אימון==
===כדורגל===
גולדפרב אימן את קבוצת מכבי יבנה שש שנים והעלה אותה מליגה ב' לליגה א' בעונת 1975–1976. בעונת 1979–1980 אימן את הפועל מרמורק בליגה א' דרום.

===כדורעף===
בתחילת שנות ה-60 שיחק ואימן בקבוצת הכדורעף של אליצור תל אביב.

==קישורים חיצוניים==

* [https://www.football.org.il/national-team-list-games-by-player/?player_id=80486&national_team_id=3 עמוד השחקן של יעקב גולדפרב] באתר ההתאחדות לכדורגל בישראל

==הערות שוליים==

קטגוריה:שוערי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל טבריה
קטגוריה:כדורגלני שמשון תל אביב
קטגוריה:מאמני כדורגל ישראלים
קטגוריה:מאמני מכבי יבנה
קטגוריה:מאמני הפועל מרמורק
קטגוריה:שחקני כדורעף ישראלים
קטגוריה:מאמני כדורעף ישראלים
קטגוריה:גינוסר: אישים
קטגוריה:ישראלים שנולדו ב-1938
בהיאחזות הנח"ל בסיני

"בהיאחזות הנחל בסיני" הוא שיר עברי שכתבה והלחינה נעמי שמר וביצעה להקת הנח"ל.

== רקע ==
השיר נכתב על ידי נעמי שמר בהשראת ביקור שלה בהיאחזות נח"ל. מולי שפירא בתוכניתו "בילוי נעים" בגלי צה"ל סיפר שהזמינו את נעמי שמר לתוכנית ברדיו, שתיערך בהיאחזות הנחל בסיני. ההיאחזות קמה במקום בו פעל בעבר שדה תעופה מצרי והיו נטועים בו עצי קזוארינה. זאב פלג, קצין החינוך של פיקוד דרום הזמין את שמר לסיור בשתי האחזויות נח"ל נוספות שהיו בסיני. שמר כל-כך התרשמה והתרגשה מהסיור, שמיד אחר-כך התיישבה וכתבה את השיר.

השיר מתרפק בנוסטלגיה על ארץ ישראל הישנה. השיר מתאר את האווירה בהיאחזות נח"ל בחצי האי סיני, כשנתיים אחרי שנכבש במלחמת ששת הימים. נעמי שמר הביעה התפעלות מן המראות הפשוטים לכאורה כמו "חיילת יחפה שצמתה מוטלת על כתפה", "ספרי שירה על מדפים". שילוב של אווירה צבאית נוקשה לכאורה, תמימות נערית ואופי חקלאי וחלוצי ונוף בראשיתי.
השיר נכלל בשנת 1969 בתוכנית ה-22 של להקת הנח"ל שנקראה "שא לשלום". ע"ג עטיפת תקליט התכנית, שונה שמה לשם השיר. מירי אלוני הייתה הסולנית בשיר.

הווידאו קליפ לשיר צולם בהיאחזות נח"ל סיני, שלימים אוזרח והיה ליישוב נאות סיני, ופונה ב-1982 כחלק מהסכם השלום בין ישראל למצרים. בסרטון, בבימויו של שמואל אימברמן, גילמו חברי חברי ההיאחזות את עצמם, כאשר מירי אלוני, הסולנית, נכנסת להיאחזות נח"ל סיני כאורחת (המשוררת), צופה בהם מהצד ולבסוף משתלבת ביניהם.

במשאל שערכו אתר ynet וגלי צה"ל בשנת 2011 לבחירת השיר של להקת הנח"ל האהוב ביותר, דורג השיר במקום הרביעי (אחרי "הרעות", "שיר לשלום" ו"שלווה").

הזמרת חן רותם הוציאה בשנת 2010 ביצוע משלה לשיר.

== קישורים חיצוניים ==

* 
* דויד פרץ, [https://tarbutil.cet.ac.il/paskol/בהיאחזות-הנחל-בסיני/ בהיאחזות הנחל בסיני], באתר תרבות.il

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:שירי להקת הנח"ל
קטגוריה:שירי מירי אלוני
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על חיילים
קהילת יהודי זחרינו

קהילת יהודי זחרינו (Zakharino) עיירה בנפת חיסלביצ'י (Khislavichi) במחוז סמולנסק (Smolensk), שלפני מלחמת העולם השנייה הייתה בתחומי ברית המועצות, התקיימה עד להשמדתה בשואה. הקהילה התאפיינה באנשים שעסקו בחקלאות.

באמצע שנות העשרים של המאה העשרים התגוררו בזחרינו כ-550 יהודים – יותר מ-90 אחוזים מכלל תושביה. רובם עסקו בחקלאות, והיו בהם גם סוחרים זעירים ובעלי מלאכה. בעיירה פעלו בית ספר יסודי יהודי וחוג לדרמה.<ref name=":0"></ref>

הגרמנים כבשו את זחרינו ב-1 באוגוסט 1941. במהלך המלחמה היא הייתה בתחום הממשל הצבאי הגרמני בברית-המועצות. מיד עם הכיבוש החלו בשוד רכושם של היהודים, בהשפלתם ואף ברצח של יהודים.<ref name=":0" /> בעיירה פעל יודנרט.<ref name=":0" /> גטו הוקם בזחרינו באוקטובר 1941 ורוכזו בו כ-300 יהודים. הגטו חוסל במאי 1942 וכל תושביו נורו למוות.<ref name=":0" />

הקהילה אינה קיימת עוד כיום.

== קישורים חיצוניים ==
* [https://www.yadvashem.org/yv/he/research/ghettos_encyclopedia/ghetto_details.asp?cid=382 גטו זחרינו], באנציקלופדיה של הגטאות באתר יד ושם

== הערות שוליים ==

זחרינו
פסגת אלטר (אנטארקטיקה)

פסגת אלטר (באנגלית: Altar Peak; מילולית: פסגת ה"מזבח") היא פסגה בהרי גות'יק בהרי המלכה מוד שבאנטארקטיקה.

גובהה של הפסגה 1,780 מטרים מעל פני הים.

הפסגה ממוקמת 1.9 קילומטרים מזרחית - דרום-מזרחית להר הארקנס.

== היסטוריה ==
=== גילוי ומיפוי הפסגה ===

הראשונים שהגיעו אל הרי גות'יק, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

=== מקור השם ===

שמה של הפסגה הוצע על ידי אדמונד סטאמפ (Edmund Stump), שעמד בראש המחלקה הגאולוגית של התוכנית האנטארקטית של ארצות הברית, בשיתוף עם המשלחת הגאולוגית של אוניברסיטת מדינת אריזונה, שערכה מחקרים גאולוגיים באנטארקטיקה בעונת המחקר (הקיץ האנטארקטי) 1987–1988, וחקר את הפסגה בשנים אלה.

שמה של הפסגה תיאורי - הפסגה מזכירה מזבח של כנסייה (השם מתקשר לשמות אתרים אחרים ברכס גות'יק).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:334 פסגת אלטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121740 פסגת אלטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=269&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת אלטר] באתר הגאזט האנטארקטי המשווה SCAR של ממשלת אוסטרליה
* [https://peakery.com/altar-peak-antarctica/ פסגת אלתר] באתר peakery (מרחקים לאתרים סמוכים)
* [http://distancebetween.info/altar_peak מחשבון מרחקים - המרחק מפסגת אלטר לאתרים סמוכים]

== הערות שוליים ==

אלטר
אלטר
אלטר
דיוויזיית המילואים ה-13 (האימפריה הגרמנית)

דיוויזיית המילואים ה-13 (בגרמנית: 13. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-7, שהיה חלק מהארמייה השנייה. הדיוויזיה נטלה חלק בקרבות במערכה על הגבולות, לרבות קרב שרלרואה, והשתתפה לאחר מכן במצור על מובז'. לאחר מכן לחמה הדיוויזיה בקרבות השונים, ובשנת 1916 היא השתתפה בקרב ורדן. בשנת 1917 לחמה הדיוויזיה בקרב השני על האן, ובשנת 1918 היא לחמה במתקפת האביב ובמתקפת מאה הימים. לאחר המלחמה חזרו חיילי הדיוויזיה לגרמניה, וב-17 בספטמבר 1918 פורקה הדיוויזיה.

==מפקדים==
* אלפרד פון קיהנה (2 באוגוסט 1914 – 3 באפריל 1918)
* הנס הוגו פון ארצן (4 באפריל 1918 – 17 בספטמבר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

13
13
Love, Me

Love, Me (בעברית: תאהב, אותי) הוא המיני-אלבום הראשון של הזמרת-יוצרת הקנדית לנון סטלה. האלבום יצא לאור ב-16 בנובמבר 2018 על ידי חברת התקליטים קולומביה רקורדס. מתוך המיני-אלבום יצאו ארבעה סינגלים.

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2018
קטגוריה::מיני-אלבומים באנגלית
קטגוריה:אלבומים שהופקו על ידי ג'ואל ליטל
קטגוריה:אלבומים שהופקו על ידי גרג קורסטין
קטגוריה:מיני-אלבומי חברת קולומביה רקורדס
דיוויזיית המילואים ה-14 (האימפריה הגרמנית)

דיוויזיית המילואים ה-14 (בגרמנית: 14. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-7, שהיה חלק מהארמייה השנייה. הדיוויזיה נטלה חלק בקרבות במערכה על הגבולות, לרבות קרב שרלרואה, והשתתפה לאחר מכן במצור על מובז'. לאחר מכן לחמה הדיוויזיה בקרבות השונים, ובשנת 1916 היא השתתפה בקרב ורדן. בשנת 1917 לחמה הדיוויזיה בקרב השני על האן, ובשנת 1918 היא לחמה במתקפת האביב, ובכלל זה בקרב השלישי על האן ובקרב השני על המארן, ובמתקפת מאה הימים. לאחר המלחמה חזרו חיילי הדיוויזיה לגרמניה, וב-12 בינואר 1919 פורקה הדיוויזיה.

==מפקדים==
* וולפגנג פון אונגר (2 באוגוסט 1914–27 בינואר 1915)
* ארנסט וגנר (28 בינואר 1915–19 במרץ 1915)
* רוברט לב (20 במרץ 1915–30 בספטמבר 1918)
* תילו פון הנשטיין (1 באוקטובר 1918–12 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

14
14
דיוויזיית המילואים ה-19 (האימפריה הגרמנית)

דיוויזיית המילואים ה-19 (בגרמנית: 19. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה ובמערכה על הגבולות, ובלל זה בקרב שרלרואה ובקרב סן-קנטן. לאחר מכן לחמה הדיוויזיה ב. בשנת 1915 לחמה הדיוויזיה בקרב שמפאן הראשון, ובשנת 1916 היא לחמה בקרב ורדן ובקרב על הסום. בשנת 1917 היא לחמה בקרב השני על האן ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

==מפקדים==
* מקס פון בארפלדט (2 באוגוסט 1914–28 ביוני 1915)
* הרמן פון ורטנברג (28 בינואר 1915–5 בנובמבר 1917)
* פאול מייסטר (6 בנובמבר 1917–ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

19
19
פסגת גריזלי (אנטארקטיקה)

פסגת גריזלי (באנגלית: Grizzly Peak) היא הפסגה דרומית מערבית של הר זאנוק בהרי גות'יק בהרי המלכה מוד שבאנטארקטיקה.

גובהה של הפסגה 2,200 מטרים מעל פני הים.

== היסטוריה ==
=== גילוי ומיפוי הפסגה ===

הראשונים שהגיעו אל הרי גות'יק, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

=== מקור השם ===

שמה של הפסגה הוא תיאורי - סלעי הגרניט של הפסגה התבלו מאוד והם נראים כמו זיפים או צריחים קטנים, מזכירים פרווה של דוב גריזלי.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=4rHtBgAAQBAJ&pg=PT16&lpg=PT16&dq=%22Grizzly+Peak%22+Antarctica&source=bl&ots=DV8CHuEmnQ&sig=ACfU3U2FzXUboN4UG7ISEAyRuS9vrhV3Cw&hl=en&sa=X&ved=2ahUKEwjO39vZ8ITrAhWITBUIHa0_By44PBDoATAAegQIChAB#v=onepage&q=%22Grizzly%20Peak%22%20Antarctica&f=false Transantarctic Mountains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6069 פסגת גריזלי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125974 פסגת גריזלי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5713&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת גריזלי] באתר הגאזט האנטארקטי המשווה SCAR של ממשלת אוסטרליה
* [https://peakery.com/grizzly-peak-antarctica/ פסגת גריזלי] באתר peakery (מרחקים לאתרים סמוכים)

== הערות שוליים ==

גריזלי
גריזלי
גריזלי
זהרה עבדוללה

זהרה עבדוללה (סומלית: Sahra Cabdulla, ערבית: زهراء عبد الله) היא פוליטיקאית פינית ילידת סומליה. הייתה חברה במועצת העיר הלסינקי משנת 1997 עד 2017, כשהיא מייצגת את המפלגה הירוקה.

==קורות חיים==
עבדוללה נולדה בסומליה להורים מוסלמיים. את רוב שנותיה המוקדמות בילתה רחוק ממקום הוולדה, כאשר הוריה הירבו להגר למדינות השכנות מחשש לקריסה כלכלית. משפחתה עברו לגור בדרום מצרים באחת מערי המדבר הקרובות לנילוס, ולאחר מכן היגרו לקניה.

בשנות העשרים לחייה למדה רפואה במוסקבה, שהייתה אז בירת ברית המועצות. שם היא הסתדרה טוב, וקיבלה תואר ברפואה, אך אז ברית המועצות התפרקה ועבודללה הבינה כי מוטב לה לחזור לארץ הולדתה. מזלה הטוב הציל אותה, שכן היא כבר כמעט חזרה לסומליה כאשר פרצה שם מלחמת האזרחים בעקבות נפילת משטרו של זיאד בארה, נשיא סומליה מ-1969 ועד נפילתו ב-1992. עבדוללה ידעה כי כמעט מובטח לה מוות בטוח אם תחזור לסומליה, והגישה בקשה למקלט אצל ממשלת פינלנד.

היא הגיעה למחנה פליטים בפינלנד, בו נשארה כשש שנים עד שממשלת פינלנד נתנה לה אזרחות פינית. היא התיישבה בעיר הלסינקי, בירת פינלנד, בה היא מתגוררת עד היום.

בהמשך היא עבדה זמן מה כמיילדת בבית חולים מקומי, ולאחר כמה שנים החליטה לעבור לעסוק בפוליטיקה. בבחירות לפרלמנט הפיני בשנת 2007 היא התקרבה להיות המהגרת הסומלית הראשונה שנבחרה לפרלמנט של פינלנד. עם זאת, בסיום ספירת ההצבעה, היא נעקפה על ידי חבר מפלגת הירוקים אחר, אוטי אלנקו-קהילוטו, במאות קולות בלבד (4586 לעומת 4174).

באוקטובר של השנה שלאחר מכן נבחר עבדוללה למועצת העיר הלסינקי עם כמעט 2,500 קולות, "חלק ניכר מהם ניתן באזורים שבהם המהגרים כמעט ולא מופיעים כגוש במרשם האוכלוסין המקומי."<ref name=":0"></ref> הסיבות להצלחתה של עבדוללה בבחירות הייתה רמת ההשכלה הגבוהה שלה ותמיכה רבה מהמפלגה הירוקה<ref name=":0" />.

בשנת 2017 פרשה עבדוללה ממועצת העיר, וכעת היא חברה ופעילה של מפלגת הירוקים.

==קישורים חיצוניים==

== הערות שוליים ==

קטגוריה:מיילדות
קטגוריה:פוליטיקאיות פיניות
קטגוריה:ילידות 1966
דיוויזיית המילואים ה-15 (האימפריה הגרמנית)

דיוויזיית המילואים ה-15 (בגרמנית: 15. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-8 בפיקוד וילהלם פון אגלופשטיין, אשר בתורו נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הדיוויזיה השתתפה ב ובקרב הארדנים (1914), ובספטמבר 1914 הועברה תחת פיקוד הארמייה השלישית, ולחמה עימה בקרב שמפאן הראשון ובקרב שמפאן השני. בשנת 1916 לחמה הדיוויזיה ב, ובאביב 1917 לחמה הדיוויזיה בקרב אראס. בקיץ אותה שנה הועברה הדיוויזיה לחזית המזרחית ולחמה כנגד מתקפת קרנסקי, ולאחר מכן נותרה במזרח עד לשביתת הנשק. בשנת 1918 לחמה הדיוויזיה במתקפת האביב הגרמנית, ולאחר מכן לחמה נגד מתקפת מאה הימים של בעלות הברית. לאחר המלחמה חזרו חיילי הדיוויזיה לגרמניה, וב-7 בינואר 1919 פורקה הדיוויזיה.

==מפקדים==
* אברהרד פון קורובסקי (2 באוגוסט 1914–11 בספטמבר 1914)
* ארתור פון אייזנהארט-רותה (12 בספטמבר 1914–13 בינואר 1915)
* אדוארד פון לייברט (14 בינואר 1915–24 בינואר 1917)
* לאו לימבורג (25 בפברואר 1917–17 בינואר 1918)
* פאול וילהלם הוקה (18 בינואר 1918–7 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

15
15